ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
কোভিড -১৯ টিকাকরণের প্রাপ্যতা সম্পর্কে রাজ্য ও কেন্দ্রশাসিত অঞ্চলগুলির পরিস্থিতি
রাজ্য ও কেন্দ্রশাসিত অঞ্চলগুলিকে ৮০ কোটি ১৩ লক্ষের বেশি টিকার ডোজ পাঠানো হয়েছে
রাজ্য ও কেন্দ্রশাসিত অঞ্চল গুলির কাছে এখনও ৪ কোটি ৫২ লক্ষ টিকার ডোজ রয়েছে এবং ৪৮ লক্ষ সরবরাহ করা হচ্ছে
নতুন দিল্লি, ২২ সেপ্টেম্বর, ২০২১
কেন্দ্রীয় সরকার রাজ্য ও কেন্দ্রশাসিত অঞ্চলগুলিকে কোভিড টিকা সরবরাহ করা অব্যাহত রেখেছে। কারণ কেন্দ্র কোভিড-১৯ অতিমারির বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র ২২ সেপ্টেম্বর পর্যন্ত ৮০ কোটি ১৩ লক্ষ  টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে। এছাড়াও ৪৮ লক্ষ ডোজ সরবরাহ করা হচ্ছে।
রাজ্য ও কেন্দ্রশাসিত অঞ্চলগুলির কাছে এখনও ৪ কোটি ৫২ লক্ষ  টিকার ডোজ রয়েছে।
CG/SB
(Visitor Counter : 124
প্রধানমন্ত্রীরদপ্তর
ডঃ বাবাসাহেব আম্বেদকরের মহাপরিনির্বাণ দিবসে প্রধানমন্ত্রীর শ্রদ্ধা জ্ঞাপন
নয়াদিল্লি, ০৬ ডিসেম্বর, ২০১৯
প্রধানমন্ত্রী শ্রী নরেন্দ্র মোদী ভারতরত্ন ডঃ বাবাসাহেব আম্বেদকরের মহাপরিনির্বাণ দিবসে শ্রদ্ধা জানিয়েছেন।
এক ট্যুইট বার্তায় প্রধানমন্ত্রী বলেন, “পূজনীয় বাবাসাহেব সামাজিক ন্যায়ের জন্য নিজের জীবন সমর্পিত করেছিলেন। মহাপরিনির্বাণ দিবসে তাঁকে কোটি কোটি প্রণাম। তিনি সংবিধান রচনার মাধ্যমে দেশের জন্য অনন্য এক অবদান রেখেছেন, যা আমাদের গণতন্ত্রের মূল ভিত্তি। কৃতজ্ঞ দেশ সর্বদাই তাঁর প্রতি ঋণী থাকবে”।
CG/BD/CB/SB
(Visitor Counter : 79
অর্থমন্ত্রক
অর্থ মন্ত্রক ২০২০-২১ অর্থবর্ষে রাজ্যগুলিকে তাদের প্রাপ্য হিসেবে অতিরিক্ত ৪৫ হাজার কোটি টাকা দিয়েছে
নয়াদিল্লি, ১ এপ্রিল, ২০২১
অর্থ মন্ত্রক ২০২০-২১ অর্থবর্ষে রাজ্যগুলিকে ক্ষমতা হস্তান্তর পরবর্তী প্রাপ্য হিসেবে অতিরিক্ত ৪৫ হাজার কোটি টাকা দিয়েছে। এই অর্থ ২০২০-২১ সংশোধিত হিসেবের ৮.২ শতাংশ বেশি। ২০২০-২১ সংশোধিত হিসেব অনুযায়ী, কর ও অন্যান্য মাশুল খাতে বিনিময়যোগ্য পুল বা অর্থ সম্পদের ৪১ শতাংশের সমতুল হিসেবে রাজ্যগুলিকে ৫ লক্ষ ৪৯ হাজার ৯৫৯ কোটি টাকা দেওয়ার লক্ষ্য স্থির হয়েছিল। অবশ্য, অর্থ মন্ত্রক ২০২০-২১-এ সংগৃহীত অর্থের বিনিময়যোগ্য অংশ হিসেবে প্রাথমিক হিসাব অনুযায়ী ৫ লক্ষ ৯৪ হাজার ৯৯৬ কোটি টাকা ক্ষমতা হস্তান্তর পরবর্তী প্রদেয় প্রাপ্য হিসেবে মেটানোর সিদ্ধান্ত নেয়।
অর্থ মন্ত্রক ২০২০-২১ অর্থবর্ষের চতুর্থ ত্রৈমাসিকে রাজস্ববাবদ সংগৃহীত অর্থের বন্টন ইতিমধ্যেই সম্পন্ন করেছে। যুক্তরাষ্ট্রীয় রাজস্ব কাঠামো ব্যবস্থার আদর্শ অনুসরণ করে রাজ্যগুলিকে তাদের প্রাপ্য মিটিয়ে দেওয়া হয়েছে। উল্লেখ করা যেতে পারে, আরও দুটি কিস্তিতে ইতিমধ্যেই অতিরিক্ত ৪৫ হাজার কোটি টাকা রাজ্যগুলিকে মেটানো হয়। এর মধ্যে প্রথম কিস্তিতে ১৪,৫০০ কোটি টাকা এবং দ্বিতীয় কিস্তিতে অবশিষ্ট ৩০,৫০০ কোটি টাকা মেটানো হয়েছে। ক্ষমতা হস্তান্তর পরবর্তী গত ২৬ মার্চ চতুর্দশ কিস্তির প্রাপ্য হিসেবে ১৪,৫০০ কোটি টাকা দেওয়া হয়েছে। অন্যদিকে, গতকাল দ্বিতীয় কিস্তিবাবদ ৩০,৫০০ কোটি টাকা মেটানো হয়েছে।
পশ্চিমবঙ্গকে ২০২০-২১-এর সংশোধিত হিসাব অনুযায়ী, ৪১,৩৫৩ কোটি টাকা দেওয়া হয়েছে। ২০২০-২১-এর সংশোধিত হিসাব অনুযায়ী অতিরিক্ত আরও ৩,৩৮৪ কোটি টাকা এবং ২০২০-২১ অর্থবর্ষে সামগ্রিকভাবে ৪৪,৭৩৭ কোটি টাকা প্রাপ্য মিটিয়ে দেওয়া হয়েছে।
CG/BD/DM
(Visitor Counter : 117
খনিমন্ত্রক
ভূতত্ত্ব ও খনিজ সম্পদ ক্ষেত্রে সহযোগিতার জন্য ভারত ও ফিনল্যান্ডের মধ্যে সমঝোতাপত্রে অনুমোদন কেন্দ্রীয় মন্ত্রিসভার
নয়াদিল্লি, ০২ সেপ্টেম্বর, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা আজ ভূতত্ত্ব ও খনিজ সম্পদ ক্ষেত্রে সহযোগিতার জন্য ভারত সরকারের খনিজ মন্ত্রক, জিওলজিকাল সার্ভে অফ ইন্ডিয়া এবং ফিনল্যান্ড সরকারের জিওলজিকাল সার্ভে অফ ফিনল্যান্ড, কর্মসংস্থান ও অর্থনৈতিক বিষয়ক মন্ত্রকের মধ্যে সমঝোতাপত্রে অনুমোদন দিয়েছে কেন্দ্রীয় মন্ত্রিসভা। এই সমঝোতা অনুযায়ী, ভৌগোলিক অবস্থান, খনিজ সম্পদ অনুসন্ধান, প্রশিক্ষণ, থ্রি/ফোর-ডি মানচিত্র তৈরি, ভূমিকম্প প্রবণতা অনুসন্ধান এবং অন্যান্য ভৌগোলিক পর্যবেক্ষণ দু’দেশের মধ্যে বৈজ্ঞানিক সহযোগিতা বৃদ্ধি ও কাজকর্ম সুদৃঢ় করার প্রয়াস চালানো হবে।
পারস্পরিক, অর্থনৈতিক, সামাজিক এবং পরিবেশগত সুযোগ-সুবিধা বৃদ্ধি, খনিজ সম্পদ ক্ষেত্রে সহযোগিতা, পরিকাঠামো নির্মাণ এবং ভূতত্ত্ব ও খনিজ সংস্থাগুলির খনিজ সম্পদ অনুসন্ধানে ভূতাত্ত্বিক তথ্য উভয় দেশের মধ্যে ভাগ করে নেওয়ার সুযোগ সৃষ্টি হবে।
জিওলজিকাল সার্ভে অফ ইন্ডিয়া হ’ল – ভারত সরকারের জাতীয় ভৌগোলিক তথ্য ও খনিজ সংস্থান। খনিজ সম্পদ অনুসন্ধান, নির্ধারণ এবং সর্বশেষ তথ্য তুলে ধরার জন্য আন্তর্জাতিক খ্যাতি রয়েছে ভারতীয় এই সংস্থার। অন্যদিকে, জিওলজিকাল সার্ভে অফ ফিনল্যান্ডের থ্রি-ফোর-ডি ভৌগোলিক মানচিত্র তৈরি, বিপর্যয় মোকাবিলা, খনিজ সম্পদ অনুসন্ধান, তথ্য বিশ্লেষণের যথেষ্ট দক্ষ। দু’দেশের এই সংস্থা খনিজ সম্পদ অনুসন্ধান ক্ষেত্রে গুরুত্বপূর্ণ ভূমিকা পালন করবে।
CG/SS/SB
(Visitor Counter : 117
প্রধানমন্ত্রীরদপ্তর
শ্রদ্ধেয় স্বামী মহারাজ জি-র জন্মজয়ন্তীতে প্রধানমন্ত্রীর শ্রদ্ধার্ঘ্য নিবেদন
নয়াদিল্লি, ০১ ডিসেম্বর, ২০২২
শ্রদ্ধেয় স্বামী মহারাজ জি-র জন্মজয়ন্তীতে প্রধানমন্ত্রী শ্রী নরেন্দ্র মোদী শ্রদ্ধার্ঘ্য নিবেদন করেছেন।
বিএপিএস স্বামী নারায়ণ সংস্থার এক ট্যুইটের প্রত্যুত্তরে প্রধানমন্ত্রী ট্যুইট করে জানিয়েছেন;
“শ্রদ্ধেয় স্বামী মহারাজ জি-র জন্মজয়ন্তীতে আমি আমার শ্রদ্ধা জানাচ্ছি। আমি নিজেকে সৌভাগ্যবান বলে মনে করি কারন বহু অনুষ্ঠানে তাঁর সঙ্গে আমার আলোচনার সুযোগ হয়েছে এবং তাঁর কাছ থেকে আমি প্রভূত ভালোবাসা পেয়েছি। সমাজের প্রতি তাঁর অগ্রণী উদ্যোগের জন্য তিনি বিশ্বজোড়া সম্মান পেয়েছেন।”
PG/AB/NS
(
প্রধানমন্ত্রীরদপ্তর
ভাইফোঁটা উপলক্ষ্যে প্রধানমন্ত্রীর শুভেচ্ছা
নতুনদিল্লি, ৬ই নভেম্বর, ২০২১
প্রধানমন্ত্রী শ্রী নরেন্দ্র মোদী ভাইফোঁটা উপলক্ষ্যে জনসাধারণকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন; “ সকল দেশবাসীকে ভাইফোঁটার এই পুণ্য লগ্নে শুভেচ্ছা জানাই। “
CG/CB/SFS/
(
বিজ্ঞানওপ্রযুক্তিমন্ত্রক
দেশীয়ভাবে লিথিয়াম- আয়ন ব্যাটারি তৈরির প্রযুক্তিতে সহায়তা করার জন্য এআরসিআই চুক্তি স্বাক্ষর করেছে
নতুন দিল্লি, ২৭ নভেম্বর, ২০২১
লিথিয়াম- আয়ন ব্যাটারি তৈরির জন্য একটি ফেব্রিকেশন ল্যাবরেটরি খুব শীঘ্রই ব্যাঙ্গালুরুতে স্থাপন করা হবে যাতে প্রযুক্তির আপ- স্কেলিং এবং বাণিজ্যিকীকরণ বাড়ানো সম্ভব হয়।
ভারত সরকারের বিজ্ঞান ও প্রযুক্তি বিভাগের অধীন স্ব-শাসিত সংস্থা ইন্টারন্যাশনাল অ্যাডভান্সড রিসার্চ সেন্টার ফর পাউডার মেটালার্জি এন্ড নিউ মেটিরিয়ালস, এআরসিআই এবং বেঙ্গালুরুর এনসিওর রিলায়েবল পাওয়ার সলিউশনস, প্রযুক্তি হস্তান্তরের জন্য একটি চুক্তি স্বাক্ষর করেছে। এর পাশাপাশি, গত ২৫ নভেম্বর লি- আয়ন ব্যাটারি ফেব্রিকেশন ল্যাবরেটরি স্থাপনের জন্য কর্মীদের প্রশিক্ষণ দিয়েছে।
এই লি- আয়ন ব্যাটারি তৈরির জন্য দক্ষতার ওপর ভিত্তি করে জ্ঞানের হস্তান্তর করা হবে। এছাড়া, বৈদ্যুতিক স্কুটার ও সৌরচালিত রাস্তার আলোর ক্ষেত্রে এর সফল প্রদর্শনের ওপর ভিত্তি করে সেন্টার ফর অটোমোটিভ এনার্জি ম্যাটেরিয়ালস আত্মনির্ভর ভারত অভিযানের অংশ হিসেবে এটি গড়ে তুলবে।
এআরসিআইএ'র পরিচালন পর্ষদের চেয়ারম্যান ডক্টর অনিল কাকোদকার বলেছেন, তাঁদের সঙ্গে এনসিওর রিলায়েবল পাওয়ার সলিউশন এর এই যৌথ উদ্যোগ একটি গুরুত্বপূর্ণ মাইলস্টোন হিসেবে চিহ্নিত হয়ে থাকবে। তিনি দেশীয় প্রযুক্তির বিকাশের প্রয়োজনীয়তার ওপর গুরুত্ব দেন। এই ধরনের চুক্তি দেশে একটি রোল মডেল হতে পারে বলে তিনি উল্লেখ করেন।
এআরসিআই'য়ের অধিকর্তা ডক্টর টাটা নরসিংহ রাও বলেন যে, ভারতে দেশীয়ভাবে এই ধরনের প্রযুক্তির বিকাশ হলে আমদানির ওপর নির্ভরতা একেবারে কমে যাবে।
এনসিওর রিলায়েবল পাওয়ার সলিউশনস-এর চিফ টেকনোলজি অফিসার ডক্টর জন অ্যালবার্ট জানান যে, লি-আয়ন সেল ম্যানুফ্যাকচারিং প্রযুক্তিতে দুই সংস্থার মধ্যে এই যৌথ অংশীদারিত্ব একটি গুরুত্বপূর্ণ ভূমিকা পালন করবে।
CG/ SB
(Visitor Counter : 134
সারওরসায়নমন্ত্রক
প্রথমবার বৃহত্তম রপ্তানী ক্ষেত্র হওয়ার জন্য রসায়ন ও পেট্রোকেমিক্যাল শিল্পকে অভিনন্দন জানিয়েছেন গৌড়া, ২০১৯ এর এপ্রিল থেকে চলতি বছরের জানুয়ারি মধ্যে ২.৬৮ লক্ষ কোটি টাকার রাসায়নিক ও পেট্রোকেমিক্যাল রপ্তানী করা হয়েছে
নতুন দিল্লি, ২৫ এপ্রিল, ২০২০
কেন্দ্রীয় রাসায়ন ও সার মন্ত্রী শ্রী সদানন্দ গৌড়া প্রথমবার দেশের শীর্ষ রপ্তানী ক্ষেত্র হওয়ার জন্য রসায়ন ও পেট্রোকেমিক্যাল শিল্পকে অভিনন্দন জানিয়েছেন। তিনি বলেছেন তাদের পূর্ণ সহয়তায় ভারত আজ রসায়ন ও পেট্রোকেমিক্যাল উৎপাদনের জন্য বিশ্বের মধ্যে শীর্ষস্থানীয় কেন্দ্র হয়ে উঠেছে এবং বিশ্বজুড়ে গুণমানসম্পন্ন রাসায়নিক সরবরাহ করতে পারছে।
এই সাফল্যে তাঁর বিভাগের গুরুত্বপূর্ণ ভূমিকার কথা উল্লেখ করে শ্রী সদানন্দ গৌড়া তার ট্যুইটে বলেছেন, "আমার রাসায়ন ও পেট্রোকেমিক্যাল বিভাগের অবিরাম প্রচেষ্টার ফলে এই শিল্পটি প্রথমবারের মতো সর্বোচ্চ রপ্তানী ক্ষেত্র হয়ে উঠেছে।"
তিনি জানান যে, বিগত অর্থ বছরের তুলনায় ২০১৯ সালের এপ্রিল থেকে ২০২০র জানুয়ারিতে রাসায়নিক সামগ্রী রপ্তানী ৭.৪৩ শতাংশ বৃদ্ধি পেয়েছে। এই সময়ের মধ্যে ২.৬৮ লক্ষ কোটি টাকার রাসায়নিক ও পেট্রোকেমিক্যাল রপ্তানী করা হয়েছে।
(CG/SS
সড়কপরিবহণওমহাসড়কমন্ত্রক
সরকারি-বেসরকারি অংশীদারিত্ব সংক্রান্ত অনুমোদন কমিটির পক্ষ থেকে জাতীয় মহাসড়ক প্রকল্পগুলি মঞ্জুর
নয়াদিল্লি, ১৯ মার্চ, ২০২০
ভারতমালা পরিযোজনা কর্মসূচির জন্য কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটির অনুমোদনের ভিত্তিতে সরকারি-বেসরকারি অংশীদারিত্বের আওতায় জাতীয় মহাসড়কগুলির রূপায়ণের দায়িত্ব সড়ক পরিবহণ ও মহাসড়ক মন্ত্রক ও জাতীয় মহাসড়ক কর্তৃপক্ষকে দেওয়া হয়েছে। এছাড়াও, যে সমস্ত জাতীয় মহাসড়ক প্রকল্প রূপায়ণের খরচ ২ হাজার কোটি টাকার বেশি, সেগুলির ক্ষেত্রে সরকারি-বেসরকারি অংশীদারিত্ব সংক্রান্ত কমিটির অনুমোদন নেওয়া প্রয়োজন।
লোকসভায় আজ এক প্রশ্নের লিখিত জবাবে একথা জানান, কেন্দ্রীয় সড়ক পরিবহণ ও মহাসড়ক মন্ত্রী শ্রী নীতিন গড়করি। তিনি আরও জানান, ২০১৭’র অক্টোবর মাসে কেন্দ্রীয় সরকার ভারতমালা পরিযোজনার প্রথম পর্যায়ের রূপায়ণে অনুমতি দেয়। এই কর্মসূচির আওতায় ৫ লক্ষ ৩৫ হাজার কোটি টাকা ব্যয়ে প্রায় ৩৪ হাজার ৮০০ কিলোমিটার দীর্ঘ জাতীয় মহাসড়ক নির্মাণ করা হবে। গত ফেব্রুয়ারি মাস পর্যন্ত ভারতমালা পরিযোজনার আওতায় ১০ হাজার ১০০ কিলোমিটার দীর্ঘ জাতীয় সড়ক নির্মাণের জন্য ২৪৬টি কর্মসূচির অনুমোদন দেওয়া হয়েছে। এই ২৪৬টি প্রকল্প রূপায়ণে খরচ ধরা হয়েছে ২ লক্ষ ৩৮ হাজার ৪১৩ কোটি টাকা।
CG/BD/SB
(Visitor Counter : 68
উত্তর-পূর্বাঞ্চলেরউন্নয়নসংক্রান্তমন্ত্রক
বরাদ্দকৃত তহবিলের অব্যবহার
নয়াদিল্লি, ২৯ জুলাই, ২০২১
উত্তর-পূর্বাঞ্চল উন্নয়ন মন্ত্রককে গত দু’বছরে  যে তহবিল বরাদ্দ করা হয়েছিল তাতে খরচ না হওয়া কোনও অর্থ পড়ে নেই। তহবিলের সদ্ব্যবহার সম্পর্কিত গত দু’বছরের পরিসংখ্যা নিম্নরূপ :

|
|
অর্থবর্ষ
|
|
বাজেট বরাদ্দ
|
|
সংশোধিত হিসেব
|
|
প্রকৃত খরচ
|
|
সংশোধিত হিসাব অনুযায়ী শতাংশের হিসেবে প্রকৃত খরচ
|
|
২০১৯-২০
|
|
৩০০০.০০
|
|
২৬৭০.০০
|
|
২৬৬৯.৭২
|
|
১০০%
|
|
২০২০-২১
|
|
৩০৪৮.৭৩
|
|
১৮৬০.০০
|
|
১৮৫৯.৯৯
|
|
১০০%
|
|
২০২১-২২
|
|
২৬৫৮.০০
|
|
-
|
|
৬৮৮.১৭|
|
-প্রথম ত্রৈমাসিকে নির্ধারিত ব্যয়ের ১০০ শতাংশই সদ্ব্যবহার
রাজ্যসভায় আজ এক লিখিত জবাবে এই তথ্য দেন উত্তর-পূর্বাঞ্চল উন্নয়ন মন্ত্রী শ্রী জি কিষাণ রেড্ডি।
CG/BD/DM/….29th July, 2021……
(Visitor Counter : 75
কর্মী, জন-অভিযোগএবংপেনশনমন্ত্রক
বেসরকারি ক্ষেত্র থেকে বিশেষজ্ঞ নিয়োগ
নয়াদিল্লি, ৩ জুলাই, ২০১৯
কেন্দ্রীয় সরকার সময়ে সময়ে বিশেষ বিশেষ দায়িত্ব পালনের জন্য বেসরকারি ক্ষেত্র থেকে সরকারি দপ্তরে বিশেষজ্ঞ নিয়োগ করেছে। বিশেষ অভিজ্ঞতা এবং জ্ঞানের ভিত্তিতে এই নিয়োগ করা হয়েছে। নীতি আয়োগ তার তিন বছরের কর্মপরিকল্পনায় এবং সচিবদের গোষ্ঠী ২০১৭ সালে এ সংক্রান্ত একটি রিপোর্ট পেশ করেছিল। সেখানে, সরকারের মধ্য এবং শীর্ষস্তরীয় পরিচালনা ক্ষেত্রে এই বিশেষজ্ঞদের নিয়োগের কথা বলা হয়েছিল যাতে সরকারের কাজের ক্ষেত্রে আরও গতি আসতে পারে। এই রিপোর্টের ভিত্তিতে সরকারের উপ-নির্দেশক এবং নির্দেশক পদে ৪০ জন বিশেষজ্ঞকে নিয়োগ করা হয়েছে।
লোকসভায় আজ এক প্রশ্নের লিখিত জবাবে এই তথ্য জানান উত্তর-পূর্বাঞ্চল উন্নয়ন দপ্তরের স্বাধীন দায়িত্বপ্রাপ্ত প্রতিমন্ত্রী, প্রধানমন্ত্রীর দপ্তর, কর্মী, জন-অভিযোগ ও পেনশন, পারমানবিক শক্তি এবং মহাকাশ দপ্তরের প্রতিমন্ত্রী ডঃ জিতেন্দ্র সিং।
CG/SS/DM
(Visitor Counter : 81
রেলমন্ত্রক
অক্সিজেন এক্সপ্রেস জাতির উদ্দেশ্যে ২৫ হাজার মেট্রিক টন তরল অক্সিজেন সরবরাহ করে মাইলফলক অতিক্রম করেছে
সারা দেশ জুড়ে ১৫০০ টি ট্যাংকার মারফত তরল মেডিকেল অক্সিজেন সরবরাহ করা হয়েছে
৩৬৮ টি অক্সিজেন এক্সপ্রেস দেশের ১৫ টি রাজ্যে এ পর্যন্ত অক্সিজেন সরবরাহ করেছে
নতুন দিল্লি, ০৫ জুন, ২০২১
দেশে বর্তমান কোভিড-১৯ জনিত পরিস্থিতিতে ভারতীয় রেল অক্সিজেন এক্সপ্রেস মারফত তরল মেডিকেল অক্সিজেন বিভিন্ন রাজ্যে সরবরাহের প্রক্রিয়া অব্যাহত রেখেছে। এর পাশাপাশি, ভারতীয় রেল ২৫ হাজার মেট্রিক টন তরল মেডিকেল অক্সিজেন সরবরাহ করার মাইলফলক অতিক্রম করেছে। এ পর্যন্ত ভারতীয় রেল ১৫০৩ টি ট্যাংকার মারফত মোট ২৫৬২৯ মেট্রিক টন তরল মেডিকেল অক্সিজেন সরবরাহ করেছে।
মোট ৩৬৮ টি অক্সিজেন এক্সপ্রেস বিভিন্ন রাজ্যে অক্সিজেন সরবরাহ করে তাদের যাত্রা শেষ করেছে।
এর পাশাপাশি, ৩০ টি ট্যাংকার মারফত ৭ টি অক্সিজেন ভর্তি এক্সপ্রেস যাতে ৪৮২ মেট্রিক টন তরল মেডিকেল অক্সিজেন রয়েছে, তা বর্তমানে যাত্রা পথে রয়েছে।
কর্নাটকে ৩ হাজার মেট্রিক টন তরল মেডিকেল অক্সিজেন সরবরাহ করা হয়েছে।
আসামে পঞ্চম অক্সিজেন এক্সপ্রেসের মাধ্যমে চারটি ট্যাংকারে আরও ৮০ মেট্রিক টন তরল মেডিকেল অক্সিজেন পাঠানো হয়েছে।
বিগত ৪২ দিন পূর্বে গত ২৪ এপ্রিল মহারাষ্ট্রে ১২৬ মেট্রিক টন অক্সিজেন সরবরাহ করে অক্সিজেন এক্সপ্রেসের যাত্রা শুরু হয়। রাজ্যগুলির প্রয়োজনে সময়মতো অক্সিজেন সরবরাহ করাই ভারতীয় রেলের লক্ষ্য।
রেলের পক্ষ থেকে এ পর্যন্ত ১৫ টি রাজ্যে তরল মেডিকেল অক্সিজেন সরবরাহ করা হয়েছে। এই রাজ্যগুলির মধ্যে রয়েছে উত্তরাখণ্ড, কর্ণাটক, মহারাষ্ট্র, মধ্যপ্রদেশ, অন্ধ্রপ্রদেশ, রাজস্থান, তামিলনাড়ু, হরিয়ানা, তেলেঙ্গানা, পাঞ্জাব, কেরালা, দিল্লি, উত্তরপ্রদেশ, ঝাড়খন্ড, এবং আসাম।
এই ১৫ টি রাজ্যের ৩৯ টি শহরে অক্সিজেন সরবরাহ করা হয়েছে। এই শহর গুলির মধ্যে রয়েছে, উত্তরপ্রদেশের লখনৌ, বারানসী, কানপুর, বেরিলি, গোরখপুর এবং আগ্রা।
মধ্যপ্রদেশের সাগর, জব্বলপুর, কাটনি এবং ভোপাল।
মহারাষ্ট্রের নাগপুর, নাসিক, পুনে, মুম্বাই এবং সোলাপুর।
তেলেঙ্গানার হায়দ্রাবাদ। হরিয়ানার ফরিদাবাদ গুরগাঁও। দিল্লির তুঘলকাবাদ, দিল্লি ক্যান্টনমেন্ট এবং ওখলা।
রাজস্থানের কোটা এবং কনকপুর। কর্নাটকের বেঙ্গালুরু। উত্তরাখণ্ডের দেরাদুন। অন্ধপ্রদেশের নেল্লোর, গুন্টুর, তাদিপাত্রি এবং বিশাখা পত্তনম। কেরালার এরনাকুলাম। তামিলনাড়ুর তিরুভাল্লুর, চেন্নাই, তুতিকোরিন, কোয়েম্বাটুর এবং মাদুরাই। পাঞ্জাবের ভাতিন্ডা এবং ফিলাউর। আসামের কামরূপ এবং ঝাড়খন্ডের রাঁচি।
রেলের পক্ষ থেকে এই অক্সিজেন নেওয়া হচ্ছে পশ্চিমাঞ্চলের হাপা, বরোদা, মুন্ড্রা থেকে। পূর্বাঞ্চলের রাউরকেল্লা, দুর্গাপুর,, টাটানগর এবং আঙ্গুল থেকে। এরপর সেগুলি সরবরাহ করা হচ্ছে উত্তরাখণ্ড, কর্ণাটক, মহারাষ্ট্র, মধ্যপ্রদেশ, অন্ধ্রপ্রদেশ, রাজস্থান, তামিলনাড়ু হরিয়ানা তেলেঙ্গানা, পাঞ্জাব, কেরালা, দিল্লি, উত্তর প্রদেশ এবং আসামের বিভিন্ন স্থানে।
CG/ SB
(Visitor Counter : 130
যুবওক্রীড়াবিষয়কমন্ত্রক
স্পোর্টস কোটায় কেন্দ্রীয় সরকারি চাকরির ক্ষেত্রে ২১টি নতুন ক্রীড়াকে অন্তর্ভুক্ত করা হয়েছে : কিরেন রিজিজু
নয়াদিল্লী, ৮ ফেব্রুয়ারি, ২০২১
কেন্দ্রীয় সরকারের বিভিন্ন মন্ত্রক ও দপ্তরে যেকোন গ্রুপ-সি পদে প্রতিভাবান ক্রীড়া ব্যক্তিত্বদের নিয়োগের ক্ষেত্রে ক্রীড়া তালিকায় ‘মাল্লাখাম্ব’ এবং ‘স্পেক টাকর’ সহ ২১টি নতুন ক্রীড়াকে অন্তর্ভুক্ত করা হয়েছে। রাজ্যসভায় আজ লিখিত জবাবে এই তথ্য দেন যুব বিষয়ক ও ক্রীড়া প্রতিমন্ত্রী শ্রী কিরেন রিজিজু। তালিকাভুক্ত হওয়া নতুন এই ২১টি ক্রীড়ার মধ্যে রয়েছে – বেসবল, বডি বিল্ডিং, সাইকেল পোলো, কুডো, মটর স্পোর্টস, শুটিং বল, রাগবি, টাগ অফ ওয়ার, টেনিস বল ক্রিকেট, নেট বল প্রভৃতি।
স্বরাষ্ট্র মন্ত্রক
বাংলাদেশ থেকে অনুপ্রবেশ রুখতে ব্যবস্থা গ্রহণ
নয়াদিল্লি, ০২ জুলাই, ২০১৯
দেশে বেআইনি অনুপ্রবেশকারী রুখতে কেন্দ্রীয় সরকার আন্তর্জাতিক সীমায় যথাযথ নজরদারির ব্যবস্থা করেছে। সীমান্ত বরাবর কাটাতারের ব্যবস্থা করা এবং একই সঙ্গে সীমান্ত বরাবর ফ্ল্যাড লাইট বা সীমান্ত সড়ক নির্মাণ করা এবং এর পাশাপাশি সীমান্তে চৌকি নির্মাণ করা হয়েছে। বিভিন্ন অরক্ষিত সীমান্তগুলির পরিস্থিতি নিয়মিত পর্যালোচনা করে অতিরিক্ত পুলিশ মোতায়েন করে এবং একই সঙ্গে বিশেষ নজরদারি যন্ত্রপাতির ব্যবস্থা করে পুলিশ চৌকিগুলির শক্তি বৃদ্ধি করা হয়েছে। এছাড়া বেশ কিছু অরক্ষিত পুলিশ চৌকিতে প্রযুক্তিগতভাবে সুসংহত সীমান্ত ব্যবস্থাপনা রূপায়ণ করা হয়েছে।
প্রসঙ্গত, সীমান্ত সেনাবাহিনী নিয়মিতভাবে সীমান্তে পাহারা দিয়ে চলেছে। রয়েছে পাকা ব্যবস্থাও। তৎসত্ত্বেও বাংলাদেশ সংলগ্ন আন্তর্জাতিক সীমান্ত বরাবর নদনদী থাকায় কিছু কিছু অনুপ্রবেশকারী চোরাগোপ্তা উপায়ে ভারতে প্রবেশ করে। কত সংখ্যক অনুপ্রবেশকারী ভারতে ঢুকছে তার কোনও সঠিক কেন্দ্রীয় তথ্য নেই।
স্বরাষ্ট্র মন্ত্রক বিভিন্ন রাজ্যকে নির্দেশ দিয়েছে যাতে কোনও বেআইনি অনুপ্রবেশকারীকে আধার কার্ড না দেওয়া হয়। একই সঙ্গে বেআইনিভাবে তাদের ভোটার কার্ড দেওয়া হয়ে থাকলেও সেগুলিকে বাতিল করার নির্দেশ দেওয়া হয়েছে।
আজ লোকসভায় এক প্রশ্নের লিখিত জবাবে এই তথ্য জানান স্বরাষ্ট্র প্রতিমন্ত্রী শ্রী জি কিষাণ রেড্ডি।
CG/SSS/SB
(Visitor Counter : 28
বিজ্ঞানওপ্রযুক্তিমন্ত্রক
ভাদেরওয়া ভারতের ল্যাভেন্ডার রাজধানী ও কৃষি স্টার্ট আপ ক্ষেত্রের গন্তব্য হয়ে উঠেছে : কেন্দ্রীয় মন্ত্রী ডঃ জিতেন্দ্র সিং
নতুন দিল্লি, ৪ জুন, ২০২৩
আমাদের সকলের কাছে এটা অত্যন্ত গর্বের মুহূর্ত ... আসলে ভাদেরওয়া ভারতের ল্যাভেন্ডার রাজধানী ও কৃষি স্টার্ট আপ ক্ষেত্রের গন্তব্য হয়ে উঠেছে। জম্মুর ভাদেরওয়াতে দু-দিনব্যাপী ল্যাভেন্ডার উৎসবের সূচনা করে রবিবার একথা বলেন কেন্দ্রীয় মন্ত্রী ডঃ জিতেন্দ্র সিং।
'এক সপ্তাহ এক গবেষণাগার' অভিযানের অঙ্গ হিসেবে জম্মুর ইন্ডিয়ান ইন্সটিটিউট অফ ইন্টিগ্রেটিভ মেডিসিন প্রতিষ্ঠানের পক্ষ থেকে এই উৎসবের আয়োজনা করা হয়েছে।
ডঃ সিং জম্মুর ভাদেরওয়াকে ভারতের পার্পল বা বেগুনি বিপ্লব এবং কৃষি স্টার্ট আপ ক্ষেত্রের উৎসস্থল হিসেবে বর্ণনা করেন। জম্মুর ভাদেরওয়া উপত্যকা বর্তমান প্রগতিশীল কেন্দ্রীয় সরকারের সার্বিক উন্নয়নের এক উজ্জ্বল দৃষ্টান্ত। তিনি এই অঞ্চলে ল্যাভেন্ডার চাষাবাদের কথা উল্লেখ করে বলেন, এই কৃষিকাজ কর্মসংস্থান সৃষ্টির অন্যতম মাধ্যম হয়ে উঠেছে। সেই সঙ্গে গবেষণার নতুন নতুন দ্বার খুলে দিয়েছে।
ল্যাভেন্ডার চাষ বহু কৃষকের জীবনে পরিবর্তন নিয়ে এসেছে। আর এই কারণে প্রধানমন্ত্রী শ্রী নরেন্দ্র মোদী তাঁর ৯৯তম মন কি বাত অনুষ্ঠান ভাদেরওয়া ও ডোডা জেলায় ল্যাভেন্ডার চাষে কৃষকদের সহায়তার জন্য জম্মুর ইন্ডিয়ান ইন্সটিটিউট অফ ইন্টিগ্রেটিভ মেডিসিন প্রতিষ্ঠানের প্রশংসা করেন। এই উপত্যকার চাষীরা দশকের পর দশক ভুট্টার চাষ করেছেন। কিন্তু তাদের মধ্য থেকে কয়েকজন নতুন কিছু করার চিন্তা-ভাবনা করেন। প্রথমে তারা ফুলের চাষ শুরু করেন। এখন প্রায় আড়াই হাজার কৃষক ল্যাভেন্ডার চাষ করছেন। কেন্দ্রীয় সরকারের অ্যারোমা মিশনের মাধ্যমে তাদের সহায়তা করা হচ্ছে। অ্যারোমা মিশনে ল্যাভেন্ডা চাষের ফলে কৃষকদের আয় লক্ষ্যণীয় ভাবে বৃদ্ধি পেয়েছে।
উল্লেখ করা যেতে পারে, জম্মু ও কাশ্মীরে ল্যাভেন্ডার চাষের জন্য উপযুক্ত তাপমাত্রা ভিত্তিক অঞ্চলগুলিতে কেন্দ্রীয় শিল্প ও গবেষণা পর্ষদের  অ্যারোমা মিশনের আওতায় একটি ফ্ল্যাগশিপ কর্মসূচি গ্রহণ করা হয়েছে। এই কর্মসূচির উদ্দেশ্যই হল ল্যাভেন্ডার চাষের প্রসার ঘটানো। সেইসঙ্গে ক্ষুদ্র ও প্রান্তিক কৃষকদের আয় বৃদ্ধি করা এবং কৃষিকাজ ভিত্তিক স্টার্ট আপ গড়ে তোলা। জম্মুর ইন্ডিয়ান ইন্সটিটিউট অফ ইন্টিগ্রেটিভ মেডিসিন প্রতিষ্ঠানের পক্ষ থেকে উপত্যকার বিভিন্ন জেলায় কৃষকদের বিনামূল্যে ৩০ লক্ষের বেশি ল্যাভেন্ডার চারাগাছ দেওয়া হয়েছে। দু-দিন ব্যাপী ল্যাভেন্ডার উৎসবের উদ্বোধনী অনুষ্ঠানে জম্মুর প্রতিষ্ঠানটির নির্দেশক ডঃ জাবের আহমেদ সহ সিএসআইআর প্রতিষ্ঠানের উচ্চপদস্থ আধিকারিকরা উপস্থিত ছিলেন।
CG/BD/AS/
(Visitor Counter : 45
কেবিনেট
আন্তঃৰাষ্ট্ৰীয় অপৰাধী আৰু গুৰুত্বপূৰ্ণ সংগঠিত অপৰাধ নিয়ন্ত্ৰণ ক্ষেত্ৰত যুঁজ দিয়াৰ উদ্দেশ্যে সহযোগিতা আৰু তথ্যৰ আদান প্ৰদানৰ পৰিপ্ৰেক্ষিতত ভাৰত আৰু গ্ৰেট ব্ৰিটেইন তথা উত্তৰ আয়াৰলেণ্ডৰ মাজত বুজাবুজি চুক্তি স্বাক্ষৰত কেবিনেটৰ অনুমোদন
প্ৰধানমন্ত্ৰী শ্ৰী নৰেন্দ্ৰ মোদীৰ অধ্যক্ষতাত অনুষ্ঠিত কেবিনেট বৈঠকত আন্তঃৰাষ্ট্ৰীয় অপৰাধী আৰু গুৰুত্বপূৰ্ণ সংগঠিত অপৰাধ নিয়ন্ত্ৰণ ক্ষেত্ৰত যুঁজ দিয়াৰ উদ্দেশ্যে সহযোগিতা আৰু তথ্যৰ আদান প্ৰদানৰ পৰিপ্ৰেক্ষিতত ভাৰত আৰু গ্ৰেট ব্ৰিটেইন তথা উত্তৰ আয়াৰলেণ্ডৰ মাজত বুজাবুজি চুক্তি স্বাক্ষৰ কৰাৰ বাবে অনুমোদন জনায়।
ভাৰত আৰু গ্ৰেট ব্ৰিটেইনে সংশ্লিষ্ট ক্ষেত্ৰৰ অপৰাধ দমন আৰু সন্ত্ৰাসবাদীক পুঁজি যোগানৰ দৰে অপৰাধৰ বিৰুদ্ধে কঠোৰ পদক্ষেপ গ্ৰহণ কৰাৰ বাবে ১৯৯৫ চনতে বুজাবুজি চুক্তি স্বাক্ষৰ কৰে। দুয়োখন দেশে আন্তঃৰাষ্ট্ৰীয় অপৰাধী আৰু গুৰুত্বপূৰ্ণ সংগঠিত অপৰাধ নিয়ন্ত্ৰণ ক্ষেত্ৰত যুঁজ দিয়াৰ উদ্দেশ্যে আৰু অধিক শক্তিশালী সহযোগিতা আগবঢ়োৱাতো বিচাৰে। এই চুক্তিয়ে এই ক্ষেত্ৰৰ সুৰক্ষাৰ দিশত উভয় দেশকে উপকৃত কৰিব।
বিজ্ঞানওপ্রযুক্তিমন্ত্রক
চা এবং কলা'র বর্জ্য দিয়ে বিষবিহীন সক্রিয় কার্বন তৈরি করা হচ্ছে
নতুন দিল্লি, ১৩ অক্টোবর, ২০২১
বিজ্ঞানীদের একটি দল চা এবং কলা'র বর্জ্য দিয়ে বিষবিহীন সক্রিয় কার্বন তৈরি করেছে। এই ধরনের কার্বন শিল্পে দূষণ নিয়ন্ত্রণ থেকে শুরু করে, জল পরিশোধন, খাদ্য ও পানীয় প্রক্রিয়াকরণ এবং দুর্গন্ধ দুর করার কাজে ব্যবহার করা হয়। এই ধরনের পণ্য সাশ্রয়ী এবং এতে কোন বিষ নেই।
চা প্রক্রিয়াকরণের সময় প্রচুর পরিমাণে বর্জ্য উৎপন্ন হয়। বিশেষ করে চায়ের চূর্ণ হিসেবে। এই বর্জ্য প্রয়োজনীয় উপাদান হিসেবে ব্যবহার করা যেতে পারে। উচ্চমানের সক্রিয় কার্বন রূপান্তরের জন্য চা এর গঠন উপযুক্ত হিসেবে মনে করা হয়। শক্তিশালী অ্যাসিড এবং খার যা পণ্যকে বিষাক্ত করে তোলে তা ব্যবহার করার অনুপযুক্ত। সেজন্য এই রূপান্তর এমন ভাবে করতে হয় যাতে কোন বিষাক্ত পদার্থ থাকবে না।
ভারত সরকারের বিজ্ঞান ও প্রযুক্তি বিভাগের অধীন গৌহাটির ইনস্টিটিউট অফ এডভান্স স্টাডি ইন সাইন্স এন্ড টেকনোলজি, আইএএসএসটি-র প্রাক্তন অধিকর্তা ডক্টর এন সি তালুকদার ও ওই কেন্দ্রের সহযোগী অধ্যাপক ডঃ দেবাশীষ চৌধুরী চায়ের বর্জ্য থেকে সক্রিয় কার্বন তৈরির জন্য বিকল্প এজেন্ট হিসেবে কলা গাছের নির্যাস ব্যবহার করেছেন।
কলা গাছের নির্যাসে থাকা অক্সিজেন যুক্ত পটাশিয়াম যৌগ গুলি চায়ের বর্জ্য থেকে তৈরি কার্বন সক্রিয় করতে সাহায্য করে। সম্প্রতি এর জন্য ভারতীয় পেটেন্ট মঞ্জুর হয়েছে।
এই প্রক্রিয়ায় ব্যবহৃত কলা গাছের নির্যাস ক্ষার হিসেবে পরিচিত, যা কিনা নির্যাসের ছাই থেকে প্রস্তুত হচ্ছে। এজন্য সবচেয়ে পছন্দের কলাকে অসমীয়া ভাষায় 'ভীম কল' বলা হয়। এই 'ভীম কল' হচ্ছে একটি দেশীয় জাতের কলা, যা শুধুমাত্র আসাম এবং উত্তর-পূর্ব ভারতের কিছু অংশে পাওয়া যায়। খার তৈরির জন্য প্রথমে কলার খোসা শুকনো করা হয়। এরপর তা পুড়িয়ে ছাই তৈরি করা হয়। পরে সেই ছাই গুঁড়োর মাধ্যমে জল ফিল্টার করা হয়। কলা থেকে যে প্রাকৃতিক খার বের করা হয় তাকে 'কলখার' বা 'কলাখার' বলা হয়। এই নির্যাসটি সক্রিয় বা অ্যাক্টিভেটিং এজেন্ট হিসেবে ব্যবহার করা হয়।
আইএএসএসটি-র বিজ্ঞানীদের এই দলটি এই ধরনের উদ্ভাবনের বিশদ ব্যাখ্যা দিয়ে বলেছেন, " সক্রিয় কার্বন সংশ্লেষণের জন্য চা ব্যবহারের কারণ হচ্ছে চায়ের কাঠামোতে কার্বন পরমাণু সংযোজিত এবং পলিফেনোল বন্ধন রয়েছে। এই উপাদান অন্যান্যদের তুলনায় সক্রিয় কার্বনের গুণমান কে আরও বাড়িয়ে দেয়"।
এই ধরনের প্রক্রিয়ার প্রধান সুবিধা হচ্ছে, প্রারম্ভিক উপকরণ এবং সক্রিয়কারী এজেন্ট উভয়ই বর্জ্য পদার্থ দিয়ে তৈরি।
CG/ SB
(Visitor Counter : 299
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লি, ০৬ মার্চ, ২০২২
দেশ জুড়ে টিকাকরণ অভিযানে এ পর্যন্ত ১৭৮ কোটি ৮৩ লক্ষ টিকা দেওয়া হয়েছে।
দেশে চিকিৎসাধীন সংক্রমিতের সংখ্যা বর্তমানে ৫৯ হাজার ৪৪২।
দেশে বর্তমানে করোনায় আক্রান্তের হার মোট আক্রান্তের ০.১৪ শতাংশ।
কোভিড মুক্তের হার বর্তমানে ৯৮.৬৬ শতাংশ।
দেশে গত ২৪ ঘণ্টায় সুস্থ হয়েছেন ৯ হাজার ৭৫৪ জন। এখনও পর্যন্ত সুস্থ হয়ে উঠেছেন ৪ কোটি ২৩ লক্ষ ৮৮ হাজার ৪৭৫।
দেশে গত ২৪ ঘণ্টায় নতুন করে আক্রান্ত ৫ হাজার ৪৭৬ জন।
দৈনিক সংক্রমণের হার ০.৬ শতাংশ।
সাপ্তাহিক সংক্রমণের হার ০.৭৭ শতাংশ।
এখনও পর্যন্ত নমুনা পরীক্ষা হয়েছে ৭৭ কোটি ২৮ লক্ষ।
গত ২৪ ঘণ্টায় ৯ লক্ষ ৯ হাজার ৯৮৫টি নমুনা পরীক্ষা হয়েছে।
(CG/CB/SB
রেলমন্ত্রক
কোভিড-১৯ লকডাউনের সময় ভারতীয় রেল ২০০টি গুরুত্বপূর্ণ প্রকল্পের কাজ সম্পন্ন করেছে
নয়াদিল্লি, ২৭ জুন, ২০২০
ভারতীয় রেল পেছনের সারির যোদ্ধা হিসাবে কোভিড-১৯ মহামারীর কারণে যাত্রী পরিষেবা স্থগিতের সুযোগকে পুরোপুরি কাজে লাগিয়েছে। এই সময় রেল ইয়ার্ডের পুনর্নির্মাণ, পুরনো সেতু মেরামত ও পুনর্নির্মাণ, বিদ্যুতায়ন সহ ২০০টিরও বেশি কাজ সম্পন্ন করেছে। দীর্ঘ সময় ধরে লকডাউনের সুযোগকে কাজে লাগিয়ে অনেক দিন ধরে আটকে থাকা রক্ষণা-বেক্ষণের কাজ সফলভাবে শেষ করা হয়েছে।
যদিও ভারতীয় রেল পণ্যবাহী ট্রেন ও মালবাহী ট্রেনগুলি চালিয়েছে। তবে, যাত্রী পরিষেবায় নিযুক্ত ট্রেনগুলি বন্ধ থাকার সুযোগকে কাজে লাগিয়ে বাকি থাকা কাজগুলি সম্পন্ন করা হয়েছে। কারণ, এই কাজ সম্পন্ন করতে দীর্ঘ সময় ধরে ট্রাফিক ব্লকের প্রয়োজন ছিল। কিন্তু লকডাউনের কারণে লাইফ টাইম সুযোগ চলে আসে ভারতীয় রেলের হাতে। এই সময়কালে ভারতীয় রেল ৪৮টি সাবওয়ে মেরামতির কাজ শেষ করেছে। ৮২টি রেল সেতু পরিবর্তন/মেরামতির কাজ করেছে। এর পাশাপাশি, ১৬টি ফুটওভার ব্রিজ নির্মাণ/মেরামতের কাজ করা হয়েছে। ১৪টি পুরনো ফুটওভার ব্রিজ ভেঙে ফেলা হয়েছে, ৭টি নতুন রোডওভার ব্রিজ চালু করা হয়েছে। এছাড়াও ২৬টি অন্যান্য প্রকল্পের কাজ সম্পন্ন করা হয়েছে।
দক্ষিণ রেলের চেন্নাই ডিভিশনে জোলারপেট্টিতে রেল ইয়ার্ড পরিবর্তনের কাজ ২১শে মে সম্পন্ন হয়েছে। উত্তর রেলে ফিরোজাপুর ডিভিশনে লুধিয়ানায় পুরনো বিপজ্জনক ফুটওভার ব্রিজ পরিবর্তন করা হয়েছে। এই কাজটিও ৫ই মে সম্পন্ন করা হয়েছে। দক্ষিণ-পশ্চিম রেলের মহিশূর ডিভিশনে তুঙ্গা নদীর ওপর ব্রিজ পুনর্নির্মাণের কাজ ২০শে মে সম্পূর্ণ হয়েছে। উত্তর-পূর্ব রেলে বারাণসী ডিভিশনে ২টি প্রকল্পে ডবল লাইনের বিদ্যুতায়নের কাজ ১৩ই জুন সম্পূর্ণ হয়েছে। দক্ষিণ-মধ্য রেলওয়ে বিজয়ওয়াড়া ডিভিশনে ২টি ব্রিজ নির্মাণের কাজ গত তেসরা মে শেষ হয়েছে। খুরদা ডিভিশনে হাওড়া-চেন্নাই রুটে বেশ কয়েকটি সাবওয়ের নির্মাণের কাজ সম্পন্ন হয়েছে। এর পাশাপাশি, এই লকডাউনের সময় সৌর বিদ্যুৎচালিত ট্রেন পরিচালনা করার ক্ষেত্রে উদ্ভাবনী পাইলট প্রকল্পগুলির কাজ পরীক্ষামূলকভাবে চালানো হয়েছে।
(CG/SS/SB